**Վերոնիկա Լեյկը** (անգլ.՝ Veronica Lake, նոյեմբերի 14, 1922(1922-11-14), Բրուքլին, Նյու Յորք, Նյու Յորք, ԱՄՆ - հուլիսի 7, 1973(1973-07-07), Բերլինգթոն, Վերմոնտ, ԱՄՆ), ամերիկացի դերասանուհի է, ով նորաձևության մեջ մտցրեց երկար մազերով մեկ աչքը փակելու հնարքը։ Իր կարիերան սկսել է 1939 թ-ից։ Նկարահանվել է մի շարք հայտնի հոլիվուդյան ֆիլմերում։ Հոլիվուդյան փառքի ծառուղում ունի իր աստղը։

Կենսագրություն
--------------

Վերոնիկա Լեյկը ծնվել է 1922 թվականի նոյեմբերի 14-ին Բրուքլինում, նավաստու ընտանիքում։ Հաղթելով տեղի գեղեցկության մրցույթում՝ Վերոնիկա Լեյկը 1938 թվականին մոր հետ մեկնել է Հոլիվուդ։ Մեկ տարի անց նա կատարել է իր նորամուտը կինոյում «RKO» ստուդիայում, որտեղ իր առաջին իսկ դերից հետո գրավել է «Paramount Pictures»-ի պրոդյուսերներից մեկի ուշադրությունը երկար մազերով շիկահերի կերպարով, որի շնորհիվ էլ հիշվել է հանդիսատեսի կողմից։ 1940-ական թվականների սկզբին Վերոնիկ Լեյկը կարճ ժամանակում վերածվում է հոլիվուդյան աստղի։ Նրա մասնակցությամբ այդ տարիներին նկարահանված ֆիլմերից շատերը, ինչպիսիք են՝ «Սալիվանի թափառումները (1941), «Վարձով զենք» (1942) և «Ապակե բանալի» (1942), դարձել են հիթեր։ Վերոնիկա Լեյկը եղել է շատ կանանց կուռքը, իսկ նրա սանրվածքը, որ ստացել է *«խաղ տապկնոցի»* անունը, եղել է ամենատարածվածը այդ տարիներին։ նայած հանդիսատեսի շրջանում ունեցած ժողովրդականությանը՝ Վերոնիկա Լեյկը համարվել է ծանր բնավորությամբ դերասանուհի, որի հետ աշխատանքը մշտապես հետաձգվում էր ինչ-որ կոնֆլիկտների պատճառով։

1944 թվականին Վերոնիկա Լեյկը, լինելով հղի, ֆիլմերից մեկի նկարահանումների ժամանակ ընկել է, ինչը հանգեցրել է երեխայի վաղաժամ ծննդին և նորածնի մահվան։ Այդ դեպքը մեծ ազդեցություն է թողել դերասանուհու կյանքի վրա. շուտով նա բաժանվել է ամուսնուց, իսկ կարճ ժամանակ հետո սկսվել են խնդիրներ ալկոհոլի հետ կապված։ Նկարահանման հրապարակներում նա ավելի հաճախ էր սկանդալների տեղիք տալիս, և 1948 թվականին «Paramount» կինոստուդիան որոշում է չերկարաձգել նրա հետ պայմանագրի ժամկետը

Մինչև 1950-ական թվականների կեսերը հեռուստատեսությունում ու թատրոնում աշխատանք գտնելու փորձերն արդյունք չեն տալիս, և նրա կարիերան վերջնականապես ավարտվում է։ 1959 թվականին երրորդ ամուսնուց բաժանվելուց հետո Վերոնիկա Լեյկն սկսում է ավելի հաճախ հայտնվել ոստիկանությունում հասարակական վայրերում խուլիգանության ու հարբեցողության պատճառով, իսկ իր կյանքը նա անցկացնում էր Բրուքլինի էժանագին հյուրանոցներում։ Շուտով «New York Post»-ի լրագրողներից մեկը նկատել է, որ նա աշխատում է Մանհեթենի հյուրանոցներից մեկում որպես բուֆետապան։ Այդ պատճառով նա կրկին արժանանում է հասարակության ուշադրությանը։ Նրան հաջողվում է հայտնվել հեռուստատեսությունում՝ մի որոշ ժամանակ որպես հաղորդավար աշխատելով Բալթիմորում։

Վերոնիկա Լեյկի հոգեկան վիճակը շարունակել է վատթարանալ, ինչը հանգեցրել է նրա մոտ պարանոյայի զարգացմանը։ Դերասանուհին մահացել է 1973 թվականի հուլիսի 7-ին հեպատիտից և երիկամային անբավարարության պատճառով, որոնց պատճառը ալկոհոլամոլությունն էր։ Դերասանուհին մահացել է 50 տարեկանում։ Նա դիակիզվել է, իսկ աճյունը ցրվել է Վիրջինյան կղզիների ափին, ինչպես ինքն է ցանկացել։

Ընտրյալ ֆիլմագրություն
----------------------

* Բոլոր կանայք էլ ունեն գաղտնիքներ (1939) – *Ջեյն*
* Ինձ թևեր են պետք (1941) – *Սալլի Վոն*
* Սալիվանի թափառումները (1941) – *աղջիկ*
* Վարձու զենք (1942) – *Էլեն Գրեհեմ*
* Ապակե բանալի (1942) – *Ջանետ Հենրի*
* Ես ամուսնացել եմ կախարդի հետ (1942) – *Ջենիֆեր*
* Վշտի, կարոտի ու կորուստների միջով (1943) – *Օլիվիա դ’Արսի*
* Ոչ այս աշխարհում (1945) – *Դորոթի Դոջ*
* Կապույտ գեորգին (1946) – *Ջոյս Հարվուդ*
* Սայգոն (1948) – *Սյուզան Քլիվեր*
* Մի՞թե սա ռոմանտիկա չէ (1948) – *Քենդի Կամերոն*

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Discogs — 2000.
2. ↑  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. ↑  «Veronica Lake's remains resurface». USA Today. 2004 թ․ հոկտեմբերի 12. Վերցված է 2008 թ․ հունիսի 2-ին.
4. ↑  Donnelley, Paul (2003). *Fade to black: A Book of Movie Obituaries*. Omnibus Press. էջեր 392. ISBN 0-711-99512-5.
5. ↑  Parish, Robert James (2001). *The Hollywood Book of Death: The Bizarre, Often Sordid, Passings of More than 125 American Movie and TV Idols*. Contemporary Books. էջ 74. ISBN 0-809-22227-2.
6. ↑  Lenburg, Jeff (2007). *Peekaboo: The Story of Veronica Lake*. iUniverse. էջ 236. ISBN 0-595-19239-4.
7. ↑  «Veronica Lake». *BUNKSPLACE*. Արխիվացված է օրիգինալից 2012 թ․ հունվարի 21-ին. Վերցված է 2017 թ․ օգոստոսի 10-ին.

Արտաքին հղումներ
----------------

* Վերոնիկա Լեյկ (անգլ.) *Internet Movie Database* կայքում
* Վերոնիկա Լեյկը Find a Grave կայքում
* Վերոնիկա Լեյկը Peoples.ru կայքում

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · Rotten Tomatoes · Find A Grave · WikiTree |
|  |
| Բառարաններ և հանրագիտարաններ | Բրիտանիկա · American National Biography · Notable Names Database · Treccani |
|  |
| 

|  Չափորոշչային վերահսկողություն |
| --- |
|  |
| BIBSYS: 99008910 · BNE: XX1266399 · BNF: 141959024 · GND: 133974669 · ISNI: 0000000116217421 · LCCN: n83068934 · NKC: xx0161023 · NTA: 155927205 · NUKAT: n2017075519 · LIBRIS: 252446 · SUDOC: 05916090X · VIAF: 37126929 · WorldCat VIAF: 37126929 |

 |

 |